刘基
听蛙
绕舍荒池底且，蛰蛙齐候鸣雷社。
已知地气上如炊，更觉石泉流若泻。
举头玉烛焕阳明，?曷足汗泥悲土苴。
半夜条风入绮窗，清晨细雨霏檐瓦。
梁间紫燕舞参差，枝上黄莺语悲姹。
播形肖貌均有生，感气伤情皪瘖痖。
初聆衙衙杂更鼓，渐听嘈嘈成侈哆。
犹持坚白较同异，似坐狙丘谈稷下。
村童叫噪聋学究，悍妇勃磎喧姊姐。
西域胡僧弹般若，齐东老生矜炙濩。
逸帆触岸靡蒹葭，醉客骂筵投盏斝。
呦咬谁辨骠儿哇，秬砉乍开叟呵。
怒牙嚼啮悸罗吞，寤言诘屈惊宜。
徒夸楚使能詈齐，未让秦巫工诅芋。
兜离僸佅纷鏚缕，帝乐虚张洞庭野。
虞夔奚暇调笙磬，周瞽曷由分郑雅。
旅人怀忧实无寐，遭此强聒胡为者。
得非作奸谋蚀月，无奈聚讼腾欢谀。
昔闻周公立典教，蝈氏专司鞠灰洒。
常疑圣人茂育物，独向微虫少宽假。
乃今知其非琐屑，欲问官司乞余灺。
凤皇鸑鷟声苦希，白雪阳春和偏寡。
蚊蝇蚤虱多于沙，钻咂喑呜纷丑。
虾蟆幸不含毒螫，何苦呶号争跁跒。
乌鸢逐响蛇听音，宁顾人腹生症瘕。
赋诗却笑柳柳州，忍使腥臊辱俎鲊。